The Secret of Santa Vittoria

:*Iste articlo ye sobre una cinta estausunidense de comedia dramatica belica; ta la novela sobre la cual se basa, se veiga *'The Secret of Santa Vittoria (novela)***.


***The Secret of Santa Vittoria*** (títol orichinal en [[Idioma anglés|anglés]], en [[Idioma aragonés|aragonés]] ***O secreto de Santa Vittoria***, estrenada en [[Aragón]] con o suyo títol traduciu enta lo [[Idioma castellano|castellano]] como ***El secreto de Santa Vittoria**'') ye una [[cinta]] de [[cine estausunidense]] de [[cine de comedia]] [[Cine de drama|dramatica]] [[Cine belico|belica]] estrenada l'anyo [[1969]], dirichida por [[Stanley Kramer]] seguntes un [[guión adaptau]] por [[William Rose]] (basau en una historia de [[Ben Maddow]] basada a la vegada en a [[novela]] ''[[The Secret of Santa Vittoria (novela)|The Secret of Santa Vittoria]]'', que heba publicau [[Robert Crichton]] l'anyo [[1966]]), con una [[banda sonora orichinal]] d'[[Ernest Gold]], una [[dirección de fotografía]] de [[Giuseppe Rotunno]], una [[producción cinematografica]] de [[Stanley Kramer]] y [[George Glass]] ta la [[productora cnematografica]][[The Stanley Kramer Corporation]] y que conta con un [[elenco]] d'[[actor]]s d'o cual en fan parte, entre d'atros, [[Anthony Quinn]], [[Virna Lisi]], [[Hardy Krüger]], [[Sergio Franchi]], [[Anna Magnani]], [[Renato Rascel]], [[Giancarlo Giannini]], [[Patrizia Valturri]], [[Eduardo Ciannelli]], [[Leopoldo Trieste]] y [[Quinto Parmeggiani]]

En o verano de [[1943]], mientres a [[Segunda Guerra Mundial]], plega la noticia enta Santa Vittoria de que lo rechinen de [[Benito Mussolini]] ha cayiu. O lugar poseye una sola fuent de riqueza, lo [[vin]], d'o cual en tienen almagacenadas una mica mas d'1.300.000 [[botella]]s. Italo Bombolini, a qui toz (prencipiando por a suya muller) desabantan, puya en una alta torre ta borrar una pintada glorificando a Mussolini que heba feito anyos entazaga y los vecins d'o lugar creyen que va a suicidar-se y cridan o suyo nombre. Os dirichents faixistas d'o lugar creyen que los vecins han esleyiu a Bombolini como portavoz en sentir-lo, y deciden ceder una mica ta no perder-lo tot, asinas que li ufren l'[[alcaldía]], que Bombolini accepta. Pero bien luego plega la noticia de que las tropas alemanas plegan enta la ciudat ta levar-se todo lo vin acumulau. Encara que los suyos vecins pensaban bien mañ d'él, Bombolini prepara un plan ta salvar a mayor parte d'as botellas, aduyau por un soldau faixista feriu orichinario d'o ugar y que se i ha refuchiau, de dos o tres amigos suyos y d'una marquesa antifaixista vídua d0un militar que ha tornau enta lo lugar. Finalment consiguen convencer a los vecins y amagan o vin. En plegar os alemans tot marcha bien, dica que los alemans reciben a noticia de que l'inventario de botellas real yera d'1.300.000 botellas y o pas de 300.000 como se lis heba dito. O chefe alemán, von Prum, preba por todas as maneras posibles de conoixer a on se i troban ixas otellas que faltan.

A cinta s'ambienta en [[1943]] en o [[Lazio]] en [[Italia]], y las suyas escenas se filmoron en [[Anticoli Corrado]] y [[Tivoli]] ([[Ciudat metropolitana de Roma]]) y [[Capranica]] ([[provincia de Viterbo]]), amás d'en os [[Cinecittà Studios]] en [[Roma]].

Se tracta d'una cinta que ha recibiu bels [[Lista de premios cinematograficos|premios]] y nominacions, en destacando un [[Premio Globo d'Oro a la Millor Cinta de Musical u Comedia]] en [[1970]] mientres a [[27ena edición d'os Premios Globos d'Oro|27<sup>ena</sup> edición]] d'os [[Premios Globos d'Oro]], amás de cinco nominacions ([[Premio Globo d'Oro a lo Millor Director|Millor Director]], [[Premio Globo d'Oro a lo Millor Actor de Musical u Comedia|Millor Actor de Musical u Comedia]], [[Premio Globo d'Oro a la Millor Actriz de Musical u Comedia|Millor Actriz de Musical u Comedia]], [[Premio Globo d'Oro a la Millor Banda Sonora Orichinal|Millor Banda Sonora Orichinal]] y [[Premio Globo d'Oro a la Millor Canción Orichinal|Millor Canción Orichinal]]); y dos nominacions a los [[Premios Oscar]] ([[Premio Oscar a lo Millor Montache|Millor Montache]] y [[Premio Oscar a la Millor Banda Sonora Orichinal|Millor Banda Sonora Orichinal]]) en [[1970]] mientres a [[42ena edición d'os Premios Oscar|42<sup>ena</sup> edición]] d'os [[Premios Oscar]].

== Elenco ==


== Se veiga tamién ==
* [[Cine en 1969]].
* [[Cintas de 1969]].

== Referencias ==


== Vinclos externos ==

*  [https://www.imdb.com/title/tt0064952/ ''The Secret of Santa Vittoria''] en [[Internet Movie Database]].
*  [https://www.rottentomatoes.com/m/secret_of_santa_vittoria ''The Secret of Santa Vittoria''] en [[Rotten Tomatoes]].
*  [https://catalog.afi.com/Catalog/moviedetails/22442 ''The Secret of Santa Vittoria''] en l**American Film Institute Catalog* de l*'American Film Institute*.
*  [https://www.tcm.com/tcmdb/title/17760/enwp *The Secret of Santa Vittoria''] en TCM Movie Database.